Anlægsregnskab 2014 - PCB-fjernelse og delvis renovering af Nyrupskolen 
Sagsfremstilling 
13.    Anlægsregnskab 2014 - PCB-fjernelse og delvis renovering af Nyrupskolen  
                                                                                                                        Åbent 
Sagsnr.: 326-2014-132174     J.nr.: 00.32.04            Mathias Jakobsen.: 326-2014-376253 
  
[adresse] 
Denne sag fremlægges med henblik på en opfølgning vedrørende fjernelse af PCB-forekomst på Nyrupskolen og 
samtidige tiltag i forhold til renovering af skolen i de berørte bygninger.  
  
I sagen forelægges det endelige resultat af tiltag og omkostninger for disse aktiviteter, som er en opfølgning på de 
beslutninger, der blev truffet i Teknik- og Miljøudvalget den 3. Juli 2014. 
  
Som opfølgning på PCB-undersøgelsen på [adresse] fra foråret 2012 blev der henholdsvis den 4. april 2014 og 
12. juni 2014 foretaget nye målinger af PCB-indholdet i indeklimaet på skolen. I forbindelse med behandlingen af 
sagen fik Teknik- og Miljøudvalget mulighed for at vurdere hvilke indsatser, der skulle sættes i gang for at bringe 
PCB-indholdet på et acceptabelt niveau. På mødet den 3. juli 2014 blev der for udvalget fremlagt forskellige 
scenarier. 
  
Udvalget besluttede på baggrund af gennemgangen af de forskellige scenarier at gennemføre det scenarie, som var 
en teknisk løsning med det hovedformål at fjerne PCB'en teknisk.  
  
Det fremlagte scenarie var udarbejdet i samarbejde med en rådgiver, som sammen med administrationen på 
baggrund af det meget pressede tidsforløb tog forbehold for en del indirekte omkostninger og eventuelle ikke kendte 
forhold om den endelige spredning af PCB.  
  
Samtidig blev det besluttet, at der i forbindelse med fjernelsen af PCB'en skulle indtænkes renovering af de 
omfattede bygninger - uden at der dog forelå eller var tid til en mere principiel drøftelse af ønsker til renoveringen. 
  
Teknik- og Miljøudvalget besluttede den 3. juli 2014, at omkostningerne i første omgang blev afholdt af budgettet til 
udvendig vedligeholdelse af ejendomme, samt at sagen blev genoptaget når de besluttede handlinger helt eller 
delvist var gennemført. 
  
På Teknik- og Miljøudvalgsmødet den 3. juli 2014 blev det på baggrund af rådgivers overslag oplyst, at den 
forventede entreprenørudgift til PCB-fjernelsen ville ligge på cirka 4,0 mio. kr. - dog med forbehold for eksempel 
regulering af gulv- og vægarealer. I beløbet var der desuden ikke medtaget udgifter til rådgivning og tilsyn, flytning, 
nyt inventar samt nye lofter.  
  
En del af disse forbehold vil normalt være indarbejdet i et endeligt projekt men på grund af tidspresset var det ikke 
muligt at nå en grundig undersøgelse af bygningen for derved at kunne give et mere retvisende budget. I forbindelse 
med det indledende overslag var der således ikke nok tid til at skille bygningsdele ad, og det reelle omfang af [adresse]
fjernelsen var således ikke klarlagt, samtidig med, at der i kommunen manglede et erfaringsgrundlag fra tidligere 
lignende sager. 
  
På baggrund af et ønske om at pcb-fjernelsen blev gennemført i skoleferien, og for at imødekomme dette, blev 
arbejdet igangsat som nødværge og på baggrund af et hurtigt overslag fra det rådgivende ingeniørfirma. Det 
betyder, at der ikke har været deciderede udbudsrunder og dermed et mere præcist prisoverslag, før arbejdet blev 
sat i gang. 
  
I nedenstående oversigt (og uddybet i vedlagte Bilag 2) er der nu gjort status på fjernelsen af PCB'en og 
renoveringen. Dette fremlægges med henblik på at få afsluttet sagen og herunder at få fastlagt finansieringen af 
projektet. 
  
Regnskab i forhold til entreprenørudgifter: 
Det af rådgiver oplyste budget som byggede på en pris eksklusiv de forskellige forbehold har vist sig at ligge cirka 
på de 4.0 mio. kr. 
  
Regnskab i forhold til forbehold: 
I selve grundlaget for sagen blev der på grund af tidsproblematikken oplyst forskellige forbehold, der ikke kunne 
prissættes på beslutningstidspunktet den 3. juli 2014. De er nu i regnskabet fremkommet til følgende beløb. 
0,5 mio. kr. til rådgivning og tilsyn 
0,8 mio. kr. til flytning inklusiv rengøring af eksisterende møbler 
0,5 mio. kr. til affald, sikkerhed og byggeplads 
1,8 mio. kr. i alt 
  
Regnskab i forhold til ekstra arbejder 
0,3 mio. kr. til nedtagning og genmontering af køkkener 
0,6 mio. kr. til ekstra tidsforbrug weekend/overarbejde 
0,4 mio. kr. til vandrette fuger over loft 
1,3 mio. kr. i alt 
  
Regnskab i forhold til renovering 
1,0 mio. kr. til ny gulvbelægning 
0,3 mio. kr. til nyt inventar 
0,4 mio. kr. til opsætning af nye lofter 
0,8 mio. kr. til afsætningslag til gulvet 
0,1 mio. kr. til internt timeforbrug 
2,6 mio. kr. i alt 
  
De ovenstående overordnede tal som henviser til bilagsmaterialet beløber sig i alt til ca. 9,7 mio. kr. hvor 5,8 mio. kr. 
udgør udgangspunktet for sagen, som blev besluttet den 3. juli 2014. 
  
Udover dette har det vist sig nødvendigt med ekstraarbejder og arbejder, som var fornuftige i forhold til renovering af 
skolen - således, at der ikke skulle arbejdes i de samme områder igen i forbindelse med en eventuel senere 
renovering - som tilsammen udgør 3,9 mio. kr.   
  
Finansiering 
I forbindelse med udvalgets behandling den 3. juli 2014 blev det på grund af tidspresset besluttet, at arbejdet blev sat
i gang, og at finansiering i første omgang vil blive taget af kontoen til udvendig vedligeholdelse på ejendomme, og 
alle omkostninger er til dato afholdt af denne konto.  
  
I forbindelse med aflæggesen af anlægsregnskabet for sagen fremlægges der hermed nu et finansieringsforslag for 
udgifterne som både indeholder fjernelse af PCB samt foregriber visse dele af renovering af dele af Nyrupskolen. 
Det er vigtigt at pointere, at hvis tidspresset ikke havde været der, ville der alligevel være en stor del af arbejdet, som
nu er foregået hurtigt hen over sommeren, som skulle have været udført i forbindelse med en renovering. 
  
Finansieringsforslag: 
  
1. Alle omkostninger for PCB-fjernelse, ekstraarbejder og renovering ses samlet som et nødvendigt 
renoveringsarbejde, hvor store dele af Nyrupskolen nu er bragt i en stand, der er tidsvarende bygningsmæssigt, og 
derfor finansieres de cirka 9,7 mio. kr. fra de cirka 25 mio. kr., der er afsat til renovering af Nyrupskolen på 
anlægsbudget 2015. 
  
2. Alle omkostninger, som kan henføres til PCB-fjernelse, på i alt 5,8 mio. kr. finansieres af de likvide aktiver og at 
det resterende beløb som retter sig mod renovering af skolen på 3,9 mio. kr. finansieres fra de cirka 25 mio. kr., der 
er afsat til renovering af Nyrupskolen på anlægsbudget 2015. 
  
BEHANDLING 
Direktion, Teknik- og Miljøudvalg, Økonomiudvalg, Kommunalbestyrelse. 
  
INDSTILLING 
Teknik og udviklingsdirektøren indstiller, at alle omkostninger for PCB-fjernelse, ekstraarbejder og renovering ses 
samlet som et nødvendigt renoveringsarbejde, hvor store dele af Nyrupskolen nu er bragt i en stand, der er 
tidsvarende bygningsmæssigt, og derfor finansieres de cirka 9,7 mio. kr. fra de cirka 25 mio. kr., der er afsat til 
renovering af Nyrupskolen på anlægsbudget 2015. 
  
ØKONOMISKE KONSEKVENSER 
Skal tilpasses Rådighedsbeløb i 2015 på 25.962.000 kr. reduceres med ca. 9,7 mio. kr. og der gives 
anlægsbevilling i 2014. 
Økonomichefen har ingen bemærkninger. 
  
Direktionens møde den 25. november 2014: 
Direktionen vedtog at anbefale teknik- og udviklingsdirektørens indstilling. 
Teknik- og Miljøudvalgets møde den 1. december 2014: 
Udvalget vedtog at anbefale Direktionens indstilling. 
Aksel Lassen var imod, idet der ikke ønskes en forringelse af kvaliteten af renoveringen af Nyrupskolen, ved 
at tage pengene til PCB renoveringen fra den planlagte samlede renovering af Nyrupskolen på 25 mio. kr. 
Økonomiudvalgets møde den 10. december 2014: 
Økonomiudvalget vedtog at anbefale Teknik- og miljøudvalgets flertalsindstilling. 
Aksel Lassen, Ø,  var imod, idet der ikke ønskes en forringelse af kvaliteten af renoveringen af Nyrupskolen, 
ved at tage pengene til PCB renoveringen fra den planlagte samlede renovering af Nyrupskolen på 25 mio. kr. 
  
Bilag 
  
  
  
  
  
Kommunalbestyrelsens møde den 17. december 2014: 
Kommunalbestyrelsen vedtog at godkende Økonomiudvalgets flertalsindstilling. 
For stemte 25 (V, O, B, A, F) 
Imod stemte 2 (Ø), idet der ikke ønskes en forringelse af kvaliteten af renoveringen af Nyrupskolen, ved at tage 
pengene til PCB renoveringen fra den planlagte samlede renovering af Nyrupskolen på 25 mio. kr. 
Bilag 1 - Anlægsregnskab 2014 PCB-renovering Nyrupskolen 
326-2014-349687 
Bilag 2 - anlægsregnskab - pcb-fjernelse og delvis renovering af 
Nyrupskolen 
326-2014-348969 
